Document ID: 32014R1028

KOMISSION TÄYTÄNTÖÖNPANOASETUS (EU) N:o 1028/2014,
annettu 26 päivänä syyskuuta 2014,
yhtenäisen eurooppalaisen ilmatilan valvonnan suorituskykyä ja yhteentoimivuutta koskevista vaatimuksista annetun täytäntöönpanoasetuksen (EU) N:o 1207/2011 muuttamisesta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eurooppalaisen ilmaliikenteen hallintaverkon yhteentoimivuudesta (yhteentoimivuusasetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 552/2004 (1) ja erityisesti sen 3 artiklan 5 kohdan,
sekä katsovat seuraavaa:
(1)
Komission täytäntöönpanoasetuksessa (EU) N:o 1207/2011 (2) säädetään vaatimuksista, jotka koskevat valvontatietojen tarjoamista edistäviä järjestelmiä, jotta näiden (eurooppalaisen ilmaliikenteen hallintaverkon) sisäisten järjestelmien suorituskyky, yhteentoimivuus ja tehokkuus voidaan yhdenmukaistaa ja siviili- ja sotilasilmailun välinen koordinaatio varmistaa.
(2)
Voidakseen varustaa uuden ilma-aluksen uusilla valmiuksilla lentotoiminnan harjoittajilla on oltava tarvittavat laite-eritelmät vähintään 24 kuukautta ennen aiottua soveltamispäivää. Euroopan lentoturvallisuusvirasto (EASA) kuitenkin hyväksyi asiaa koskevat sertifiointieritelmät vasta joulukuussa 2013. Tästä syystä lentotoiminnan harjoittajilla ei ole mahdollisuutta varustaa uusia ilma-aluksia uusilla ADS-B Out- ja Mode S Enhanced -toiminnoilla 8 päivään tammikuuta 2015 mennessä. Täytäntöönpanoasetusta (EU) N:o 1207/2011 olisi näin ollen muutettava, jotta kyseisillä lentotoiminnan harjoittajilla olisi riittävästi aikaa tätä varten.
(3)
Viivästykset sertifiointimenettelyssä ja vaadittavien laitteiden saatavuudessa sekä ilma-alusten varustamista koskevat teollisuuden kapasiteettiongelmat vaikuttavat olemassa olevan ilma-aluskannan jälkiasennuksiin. Yhdysvaltain ilmailuhallinto (FAA) on vaatinut, että joukko erityisesti transatlanttisissa lennoissa käytettäviä ilma-aluksia on myös varustettava ADS-B Out- toiminnolla 1 päivään tammikuuta 2020 mennessä. ADS-B Out- ja Mode S Enhanced -toimintojen jälkiasennusajankohta olisi tästä syystä siirrettävä myöhemmäksi ja asetettava lähemmäksi FAA:n ADS-B-vaatimusten määräaikaa.
(4)
Valtion ilma-alusten käyttäjien olisi myös voitava hyödyntää vastaavia täytäntöönpanon lykkäämisiä kuin muiden ilma-alusten käyttäjien. Näin ollen olisi myös lykättävä määräaikaa, jonka mukaisesti valtion ilma-alukset on varustettava uusilla ADS-B Out- ja Mode S Enhanced -toiminnoilla.
(5)
Sen vuoksi täytäntöönpanoasetusta (EU) N:o 1207/2011 olisi muutettava.
(6)
Tässä asetuksessa säädetyt toimenpiteet ovat asetuksen (EY) N:o 549/2004 5 artiklalla perustetun yhtenäisen ilmatilan komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Muutetaan täytäntöönpanoasetus (EU) N:o 1207/2011 seuraavasti:
1)
Muutetaan 5 artikla seuraavasti:
a)
Korvataan 4 kohta seuraavasti:
”4. Lentotoiminnan harjoittajien on varmistettava, että
a)
edellä 2 artiklan 2 kohdassa tarkoitettuun lentotoimintaan käytettävät ilma-alukset, joille on ensimmäisen kerran myönnetty yksilöllinen lentokelpoisuustodistus 8 päivänä tammikuuta 2015 tai sen jälkeen, on varustettu toisiotutkavastaimilla joissa on liitteessä II olevassa A osassa vahvistetut valmiudet;
b)
ilma-alukset, joiden suurin sallittu lentoonlähtömassa on yli 5 700 kg tai suurin tosi-ilmanopeus matkalennossa yli 250 solmua, joita käytetään 2 artiklan 2 kohdassa tarkoitettuun lentotoimintaan ja joille on ensimmäisen kerran myönnetty yksilöllinen lentokelpoisuustodistus 8 päivänä kesäkuuta 2016 tai sen jälkeen, on varustettu toisiotutkavastaimilla, joissa on liitteessä II olevassa A osassa vahvistettujen valmiuksien lisäksi kyseisen liitteen B osan mukaiset valmiudet;
c)
kiinteäsiipiset ilma-alukset, joiden suurin sallittu lentoonlähtömassa on yli 5 700 kg tai suurin tosi-ilmanopeus matkalennossa yli 250 solmua, joita käytetään 2 artiklan 2 kohdassa tarkoitettuun lentotoimintaan ja joille on ensimmäisen kerran myönnetty yksilöllinen lentokelpoisuustodistus 8 päivänä kesäkuuta 2016 tai sen jälkeen, on varustettu toisiotutkavastaimilla, joissa on liitteessä II olevassa A osassa vahvistettujen valmiuksien lisäksi kyseisen liitteen C osan mukaiset valmiudet.”
b)
Korvataan 5 kohta seuraavasti:
”5. Lentotoiminnan harjoittajien on varmistettava, että
a)
edellä 2 artiklan 2 kohdassa tarkoitettuun lentotoimintaan käytettävät ilma-alukset, joille on ensimmäisen kerran myönnetty yksilöllinen lentokelpoisuustodistus ennen 8 päivää tammikuuta 2015, on viimeistään 7 päivänä joulukuuta 2017 varustettu toisiotutkavastaimilla, joissa on liitteessä II olevassa A osassa vahvistetut valmiudet;
b)
ilma-alukset, joiden suurin sallittu lentoonlähtömassa on yli 5 700 kg tai suurin tosi-ilmanopeus matkalennossa yli 250 solmua, joita käytetään 2 artiklan 2 kohdassa tarkoitettuun lentotoimintaan ja joille on ensimmäisen kerran myönnetty yksilöllinen lentokelpoisuustodistus ennen 8 päivää kesäkuuta 2016, on viimeistään 7 päivänä kesäkuuta 2020 varustettu toisiotutkavastaimilla, joissa on liitteessä II olevassa A osassa vahvistettujen valmiuksien lisäksi kyseisen liitteen C osan mukaiset valmiudet;
c)
kiinteäsiipiset ilma-alukset, joiden suurin sallittu lentoonlähtömassa on yli 5 700 kg tai suurin tosi-ilmanopeus matkalennossa yli 250 solmua, joita käytetään 2 artiklan 2 kohdassa tarkoitettuun lentotoimintaan ja joille on ensimmäisen kerran myönnetty yksilöllinen lentokelpoisuustodistus ennen 8 päivää kesäkuuta 2016, on viimeistään 7 päivänä kesäkuuta 2020 varustettu toisiotutkavastaimilla, joissa on liitteessä II olevassa A osassa vahvistettujen valmiuksien lisäksi kyseisen liitteen C osan mukaiset valmiudet;”
2)
Korvataan 8 artiklan 2 kohta seuraavasti:
”2. Jäsenvaltioiden on varmistettava, että valtion kuljetusilma-alukset, joiden suurin sallittu lentoonlähtömassa on yli 5 700 kg tai suurin tosi-ilmanopeus matkalennossa yli 250 solmua ja joita käytetään 2 artiklan 2 kohdassa tarkoitettuun lentotoimintaan, on viimeistään 7 päivänä kesäkuuta 2020 varustettu toisiotutkavastaimilla, joissa on liitteessä II olevassa A osassa vahvistettujen valmiuksien lisäksi kyseisen liitteen B ja C osan mukaiset valmiudet.”
3)
Korvataan 14 artiklan 1 kohta seuraavasti:
”1. Tietyt ilma-alustyypit, joiden ensimmäinen lentokelpoisuustodistus on myönnetty ennen 8 päivää kesäkuuta 2016, joiden suurin lentoonlähtömassa on yli 5 700 kg tai suurin tosi-ilmanopeus matkalennossa yli 250 solmua ja joissa kaikkia liitteessä II olevan C osan parametreja ei ole saatavissa ilma-aluksen digitaalisen tietoväylän kautta, voidaan vapauttaa 5 artiklan 5 kohdan c alakohdan vaatimuksien täyttämisestä.”
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä syyskuuta 2014.

Labels: 7
12
8